Werkplek: Waak teen uitbranding by die werk | Netwerk24
Werkplek: Waak teen uitbranding by die werk
lmal voel dit hierdie tyd van die jaar aan hul lywe – daardie tam gevoel wat dit vir jou moeilik maak om net uit die bed uit op te staan en jou werk te doen. Die geweldige ekonomiese impak van die Covid-19-pandemie laat jou ook dalk wonder oor jou waarde by die werk en jou vermoë om jou werk goed te kan doen. Bogenoemde is alles tekens dat jy dalk uitgebrand is of op die punt van uitbranding staan.
'n Onlangse studie in Amerika deur die werksoekwebblad Indeed, wys 52% van die deelnemers voel uitgebrand – 9% meer as voor die pandemie. Werkplekspanning lei tot nagenoeg 120 000 sterftes en 'n verlies van amper $190 biljoen jaar-liks in dié land.
Van uitbranding kan jy Doreen Grootboom* (33), 'n Johannesburgse HR-praktisyn, niks vertel nie. Sy deel haar storie onder 'n skuilnaam, want sy is bang vir die skade wat die stigma van uitbranding aan haar loopbaan, en ook aan haar familie, kan aanrig. "In ses maande is ek ge-retrench, beide my ouers het siek geword en my verhouding van 10 jaar het geëindig," vertel sy.